13. ΝΟΜΟΘΕΤ. ΔΙΑΤΑΓΜΑ υπ’ αριθ. 131 της 31 Οκτ./5 Νοεμ. 1974 (ΦΕΚ Α΄ 320) Περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν. Για την παροχή των οικονομικών ενισχύσεων βλ. και Νόμ. 1409/30-30 Δεκ. 1983 (ΦΕΚ Α΄ 199), (κατωτ. αριθ. 36). Επίσης βλέπε την παρ. 10 άρθρ. 39 Νόμ. 2065/1992 (ΦΕΚ Α΄ 113), Τόμ. 27 σελ. 196, 471. Άρθρ.1.-1.Προς τον σκοπόν ταχυτέρας προωθήσεως της εν γένει γεωργικής αναπτύξεως της Χώρας και προαγωγής της γεωργικής, κτηνοτροφικής, δασικής και αλιευτικής παραγωγής επιτρέπεται, μετ’ απόφασιν του Υπουργικού Συμβουλίου ή ετέρου υπ’ αυτού εξουσιοδοτημένου οργάνου η άμεσος ή έμμεσος χορήγησις οικονομικών ενισχύσεων εις τους παραγωγικούς τούτους κλάδους, προτάσει των Υπουργών Οικονομικών και Γεωργίας και των τυχόν κατά περίπτωσιν συναρμοδίων Υπουργών. 2.Αι αναγκαιούσαι δια τον ως άνω σκοπόν πιστώσεις αναγράφονται εις τον προϋπολογισμόν του Κράτους και ειδικώτερον εις τον προϋπολογισμόν του Υπουργείου Γεωργίας. «Για την πληρωμή οικονομικών ενισχύσεων σε δικαιούχους προγραμμάτων, για πάσης φύσεως δράσεις και ενέργειες που αφορούν την ανάπτυξη της γεωργικής, κτηνοτροφικής, δασικής και αλιευτικής παραγωγής, οι οποίες συγχρηματοδοτούνται από την ευρωπαϊκή Ένωση, δύναται ο Υπουργός Γεωργίας να χρηματοδοτεί από πιστώσεις που εγγράφονται στον προϋπολογισμό των Δημοσίων επενδύσεων, την Αγροτική Τράπεζα της Ελλάδας, καθώς και Ν.Π.Δ.Δ., Ν.Π.Ι.Δ. και λοιπούς φορείς εφαρμογής και υλοποίησης των μέτρων αγροτικής πολιτικής. Οι  οικονομικές αυτές ενισχύσεις θεωρούνται δαπάνες του Προγράμματος Δημοσίων επενδύσεων κατά την έννοια του άρθρ. 1; του ν.δ/τος 2957/1954 «Περί Δημοσίων Επενδύσεων». (Η διαδικασία χρηματοδότησης της Α.Τ.Ε., ο τρόπος  εμφάνισης των πληρωμών αυτών από το Π.Δ.Ε. και κάθε αναγκαία λεπτομέρεια καθορίζεται με κοινές αποφάσεις των Υπουργών Εθνικής Οικονομίας, Οικονομικών και Γεωργίας»). Τα μέσα σε “” εδάφια προστέθηκαν με το άρθρ. 11 Νόμ. 2512/1997, τόμ. 29, σελ. 90,893. Το μέσα σε () εδάφιο καταργήθηκε από την παρ. 3, άρθρ. 30, Νόμ. 2945/3-8 Οκτ. 2001 (ΦΕΚ Α΄223), ανωτ. σελ. 50,505. 16.Δ.α.11-12 Προώθηση Γεωργικής Παραγωγής-ΕΘ.Ι.ΑΓ.Ε Προώθηση Γεωργικής Παραγωγής ΕΘ.Ι.ΑΓ.Ε. 16.Δ.α.13 3.Δι’ αποφάσεων του Υπουργικού Συμβουλίου ή ετέρου υπ’ αυτού εξουσιοδοτουμένου οργάνου καθορίζονται: α.Τα ενισχυόμενα προϊόντα ή καλλιέργεια ή έτεραι γεωργικαί, κτηνοτροφικαί, δασικαί ή αλιευτικαί δραστηριότητες. β.Το ποσόν ή ποσοστόν της ενισχύσεως κατά μονάδα ως και η συνολικώς διατιθεμένη πίστωσις. γ.Αι προϋποθέσεις, οι περιορισμοί χορηγήσεως και οι δικαιούχοι των οικονομικών ενισχύσεων. Το Υπουργικόν Συμβούλιον (ή έτερον υπ’ αυτού εξουσιοδοτούμενον όργανον) δύναται να εξουσιοδοτήση σχετικώς τον Υπουργόν Γεωργίας, δια τας περιπτώσεις της παρούσης παραγράφου. 4.Δια κοινών αποφάσεων των Υπουργών Οικονομικών και Γεωργίας καθορίζονται: α.Αι λεπτομέρειαι παροχής και δικαιολογήσεως των οικονομικών ενισχύσεων και των προκαλουμένων δαπανών. β.Τα απαιτούμενα ειδικώτερον δικαιολογητικά αποδόσεως λογαριασμού επ’ ονόματι της Αγροτικής Τραπέζης της Ελλάδος εκδιδομένων καθ’ όλην την διάρκειαν του οικονομικού έτους, χρηματικών ενταλμάτων προπληρωμής, οσάκις αι δια του παρόντος προβλεπόμεναι οικονομικαί ενισχύσεις καταβάλλονται δια της Τραπέζης ταύτης. Με την περίπτ. α΄ της 40095/6 Οκτ.-2 Δεκ. 1986 (ΦΕΚ Β΄ 826) απόφασης Υπουργών Προεδρίας της Κυβέρνησης και Γεωργίας, διατηρήθηκαν σε ισχύ οι διατάξεις της άνω παραγράφου, για την υποβολή των δικαιολογητικών, τα οποία δεν μπορούν να αντικατασταθούν με την υπεύθυνη δήλωση του άρθρ. 8 του Νόμ. 1599/80. 5.Η Αγροτική Τράπεζα της Ελλάδος, δύναται να προβαίνη δια λογαριασμόν του δικαιούχου και άνευ εξουσιοδοτήσεως τούτου, εις την ανάληψιν της οικονομικής ενισχύσεως ην δικαιούται ούτος, προς μερικήν ή ολικήν εξόφλησιν δανείου χορηγηθέντος υπ’ αυτής εις τούτον δια τον αυτόν σκοπόν, δι’ ον παρέχεται η οικονομική ενίσχυσις. Εν τη περιπτώσει ταύτη, δικαιολογητικόν αποδόσεως λογαριασμού του σχετικού εντάλματος, αντί αποδείξεως του δικαιούχου, αποτελεί το οικείον παραστατικόν της Αγροτικής Τραπέζης, περί πιστώσεως λογαριασμού του δανείου του δικαιούχου. 6.Επιτρέπεται η συναπόδοσις λογαριασμού των, δια τον ανωτέρω σκοπόν, εκδιδομένων επ’ ονόματι της Αγροτικής Τραπέζης της Ελλάδος χρηματικών ενταλμάτων προπληρωμής. (Αντί για τη σελ. 312,01(γ)  Σελ. 312,01(δ) Τεύχος 1452 Σελ. 11 7.Εις ας περιπτώσεις οι πάσης φύσεως φορείς εμπορίας των ενισχυομένων προϊόντων δεν εξοφλούν τους πωλήσαντας ταύτα παραγωγούς δύναται, δι’ αποφάσεων του Υπουργού Γεωργίας, να καταβάληται η υπό των φορέων εμπορίας δικαιολογημένη ενίσχυσις εις τους παραγωγούς των προϊόντων. Δια των αυτών αποφάσεων καθορίζονται αι λεπτομέρειαι της τοιαύτης καταβολής. Με την περιπτ. α΄ της 40095/6 Οκτ.-2 Δεκ. 1986 (ΦΕΚ Β΄ 826) απόφαση Υπουργών Προεδρίας της Κυβέρνησης και Γεωργίας, διατηρήθηκαν σε ισχύ οι διατάξεις της άνω παραγράφου, για την υποβολή των δικαιολογητικών, τα οποία δεν μπορούν να αντικατασταθούν με την υπεύθυνη δήλωση του άρθρ. 8 του Νόμ. 1599/80. Άρθρ.2.-Από της ενάρξεως της ισχύος του παρόντος το Ν.Δ. 4357/1964 «περί επιδοτήσεως της παραγωγής» καταργείται. Άρθρ.3.-Η ισχύς του παρόντος, άρχεται από της ενάρξεως της ισχύος του Ν.Δ. 321/1969 «περί Κώδικος Δημοσίου Λογιστικού» πλην της διατάξεως της παρ. 7 του άρθρ. 1, ης η ισχύς άρχεται από της δημοσιεύσεως του παρόντος δια της Εφημερίδος της Κυβερνήσεως. 